**Սիսակ** (խորվ.՝ Sisak, գերմ.՝ Sissek, հունգ.՝ Sziszek), քաղաք Խորվաթիայի կենտրոնական մասում։ Գտնվում է մայրաքաղաք Զագրեբից 57 կմ հարավ-արևելք` Օդրա, Կուպա և Սավա գետերի միախառնման տեղում։

Բնակչությունը 33.322 մարդ է (2011)։ Սիսակը Սիսակ-Մոսլավինա շրջանի վարչական կենտրոնն է։

Ընդհանուր տեղեկություններ
-------------------------

Սիսակի ամրոցը
Քաղաքը գտնվում է Զագրեբ - Սիսակ - Պետրինյա ավտոմայրուղու և Զագրեբ - Սիսակ - Խրվաթսկա-Կոստայնիցա երկաթգծի հարևանությամբ։ Կանոնավոր ավտոբուսային և երկաթուղային կապով կապված է Խորվաթիայի խոշորագույն քաղաքներին։

Սիսակը Խորվաթիայի գետային խոշորագույն նավահանգիստն է։ Քաղաքից սկսած` Սավա գետը նավարկելի է, և նավերը նրանով հասնում են մինչև Դանուբ։

Քաղաքում գործում են մետալուրգիական, թեթև, սննդի, քիմիական արդյունաբերության ձեռնարկություններ։

Սիսակը քաղաք-առողջարան է` բազմաթից հանքային աղբյուրներով, որոնցում ջրի ջերմաստիճանը 42-54 °C է։ քաղաքիից ոչ հեռու գտնվում է Լոնսկո պոլե (Lonjsko polje) բնության պարկը։

Պատմություն
-----------

Սիսակի Սուրբ Խաչ եկեղեցին
Քաղաքն ունի մոտ 2.500 տարվա պատմություն։ Մինչև Հռոմեական կայսրության ներխուժումը քաղաքը կելտական էր և կոչվում էր Սեգեստիկա։ Հռոմեական կայսրության օրոք երեք գետերի միախառնման տեղում գտնվող քաղաքը արագ զարգացավ` ձեռք բերելով Պանոնիա նահանգի մայրաքաղաքի կարգավիճակ։ Արդեն Սիսցիա անունը կրող քաղաքի եպիսկոպոս Կվիրինումը, որ 309 թվականին նահատակվեց հռոմեացիների ձեռքով, դարձավ քաղաքի հովանավոր սուրբը։

Հռոմեական կայսրության անկումից հետո քաղաքը բազմիցս նվաճվել է հոների, ավարների, սլավոնների կողմից։ 9-րդ դարում սլավոնները, հաստատվելով Սավա գետի ափին, միաձուլեցին ոչ սլավոններին։ Այդ ժամանակից քաղաքը պատկանել է տեղացի իշխաններին, ապա հունգարա-խորվաթական իշխանությանը։

16-րդ դարում քաղաքի վրա հարձակվում են թուրքերը։ Նրանցից պաշտպանվելու համար կառուցվում են հզոր ամրություններ։ Սիսակը պատմության մեջ է մտել, երբ Սրբազան Հռոմեական կայսրության զորքերը Սիսակի ճակատամարտում ջարդում են թուրքական զորքերին, որը Բալկաններում թուքերին հետ մղելու առաջին լուրջ հաջողությունն էր։ Սավայի շրջանը անցնում է Հաբսբուրգների իշխանությանը։

Առաջին աշխարհամարտից հետո ամբողջ Խորվաթիայի հետ Սիսակը դառնում է Սերբերի, խորվաթների և սլովենացիների թագավորության մաս, իսկ ավելի ուշ` Հարավսլավիայի թագավորության մաս։

Երկրորդ աշխարհամարտի ժամանակ քաղաքի մերձակայքում ակտիվ գործողություն են ծավալել հակաֆաշիստական պարտիզանական ջոկատները, իսկ բուն քաղաքում ֆաշիստները ձևավորել են համակենտրոնացման ճամբար, որում ոչնչացվել են բազմաթիվ սերբեր, հրեաներ և գնչուներ։

Հարավսլավիայի տրոհումից հետո 1991 թվականին քաղաքը մտավ Խորվաթիայի կազմի մեջ։ Այս պատերազմի ընթացքում Սիսակը տուժել է սերբերի կրակոցներից։ Մարտական գործողությունների դադարից հետո քանդված ու վնասված շենքերը վերականգնվել են։ 1991-1992 թվականներին քաղաքում տեղի են ունեցել զանգվածային սպանություններ, որի արդյունքում սպանվել են բազմաթիվ սերբեր, ինչպես նաև մի քանի խորվաթներ և բոսնիացի մուսուլմաններ։

Հին կամուրջ Կուպա գետի վրա

Տեսարժան վայրեր
---------------

* 16-րդ դարի եռանկյունաձև ամրոց Կուպա և Սավա գետերի միջև
* Մալի Կապտոլ (Mali Kaptol) պալատ` բարոկկո ոճով, Վելիկի Կապտոլ (Veliki Kaptol) պալատ` կլասիցիզմի ոճով
* Կուպայի հին կամուրջ
* Սուրբ Խաչ եկեղեցի
* Հռոմեական Սիսցիա քաղաքի ավերակներ

Քույր քաղաքներ
--------------

* Բուլղարիա Գաբրովո

Ծանոթագրություններ
------------------

1. ↑  Popis stanovništva, kućanstava i stanova 2021. – stanovništvo prema starosti i spolu po naseljima, 2021 Croatian census: population data by age, sex, settlement — Croatian Bureau of Statistics, 2022.
2. ↑  POPULATION BY AGE AND SEX, BY SETTLEMENTS, 2011 CENSUS(չաշխատող հղում)
3. ↑  "Община Габрово. Города-побратимы" (in բուլղարերեն). Արխիվացված է the original 2011 թ․ օգոստոսի 23-ին. Retrieved 03.06.2009. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * դ
* ք
* խ
Խորվաթիա Խորվաթիայի քաղաքներ |
| --- |
|  |
| Մայրաքաղաք՝ **Զագրեբ** |
|  |
| 
* Բակար
* Բելի Մանաստիր
* Բելիշցե
* Բելովար
* Բենկովաց
* Բիոգրադ նա Մորու
* Բուվետ
* Բույե
* Վալպովո
* Վարաժդին
* Վարաժդինսկե Տոպլիցե
* Վելիկա Գորիցա
* Վինկովցի
* Վիրովիտիցա
* Վիս
* Ոդիցե
* Ոդնյան
* Վրբովեց
* Վրբովսկո
* Վրգորաց
* Վրլիկա
* Վրսար
* Վուկովար
* Գարեշնից
* Գլինա
* Գոսպիչ
* Գրոժնյան
* Գրուբիշնո Պոլյե
* Դարուվար
* Դելնիցե
* Ջուրջևաց
* Ջյակովո
* Դոնյի Միխոլյաց
* Դոնյա Ստուբիցա
* Դրնիշ
* Դուբրովնիկ
* Դուգա Ռեսա
* Դուգո Սելո
* Ժուպանյա
* Զաբոկ
* **Զագրեբ**
* Զադար
* Զապրեշիչ
* Զլատար
* Իվանեց
* Իվանիչ Գրադ
* Իլոկ
* Իմոտսկի
* Կանֆանար
* Կարլովաց
* Կաստավ
* Կաշտելա
* Կլանյեց
* Կնին
* Կոմիժա
* Կոպրիվնիցա
* Կորչուլա
* Կրալևիցա
* Կրապինա
* Կրիժևցի
* Կրկ
* Կուտինա
* Կոտևո
* Լաբինա
* Լեպոգլավա
* Լիպիկ
* Լուդբրեգ
* Մակարսկա
* Մալի Լոշին
* Մետկովիչ
* Մոտովուն
* Մուրսկո Սրեդիշչե
* Նաշիցե
* Նին
* Նովա Գրադիշկա
* Նովալյա
* Նովի Վինոդոլսկի
* Նովիգրադ
* Նովի Մարոֆ
* Նովսկա
* Օբրովաց
* Օգուլին
* Օզալ
* Օմիշ
* Օպատիա
* Օպուզեն
* Օրախովիցա
* Օրոսլավյե
* Օսիեկ
* Օտոչաց
* Պագ
* Պազին
* Պակրաց
* Պետրինյա
* Պլետերնիցա
* Պլոչե
* Պոժեգա
* Պորեչ
* Պրեգրադա
* Պրելոգ
* Պուլա
* Ռաբ
* Ռիեկա
* Ռովին
* Ռոչ
* Սամոբոր
* Սվետի Իվան Զելինա
* Սեն
* Սին
* Սիսակ
* Սկրադին
* Սլավոնսկի Բրոդ
* Սլատինա
* Սլուն
* Սոլին
* Սպլիտ
* Ստարի Գրադ
* Սուպետար
* Տրիլ
* Տրոգիր
* Ուբար
* Խվար
* Խրվաթսկա Կոստայնիցա
* Ցավտատ
* Ցրես
* Ցրիկվենիցա
* Չաբար
* Չազմա
* Չակովեց
* Շիբենիկ
* Յաստրեբարսկո

 | Խորվաթիայի զինանշանը |
|  |
| Պորտալ:Խորվաթիա |

 |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սիսակ (քաղաք)** կատեգորիայում։ |

Արտաքին հղումներ
----------------

* Քաղաքի պաշտոնական կայք
* Տեղեկատվություն զբոսաշրջիկների համար